OSNOVNA ŠKOLA ZVONKA CARA

Kotorska 13

51260 Crikvenica

Crikvenica, 30. kolovoza 2021.

**ZAKLJUČCI**

**sa 7. elektronske sjednice Školskog odbora održane 30. kolovoza 2021. godine**

Sedma elektronska sjednica Školskog odbora započela je u 07:00 sati s rokom očitovanja do 15:00 sati.

Elektronskoj sjednici prisustvuju svi (7) članovi Školskog odbora te ravnateljica.

Članovi Školskog odbora jednoglasno su usvojili točke dnevnog reda elektronske sjednice.

Do isteka roka za očitovanjem stiglo je očitovanje svih članova Školskog odbora koji su suglasni sa sljedećim:

**DNEVNI RED**

1. Verifikacija zapisnika sa 6. elektronske sjednice Školskog odbora

2. Nastava vjeronauka u šk. god. 2021./2022. - obavijest

3. Zapošljavanje na radnom mjestu spremačice – sklapanje ugovora o radu do punog radnog vremena – prethodna suglasnost

4. Godišnja i tjedna zaduženja učitelja u šk. god. 2021./2022.

5. Razno

Ad 1. Školski odbor usvojio je jednoglasno zapisnik sa 6. elektronske sjednice održane dana 13. 7. 2021. godine.

Ad 2. Članovi Školskog odbora obaviješteni su o nastavi vjeronauka u školskoj godini 2021./2022. Nastavu vjeronauka izvodit će vjeručitelji/ce temeljem dodijeljenog kanonskog mandata (missio canonica) Katehetskog ureda nadbiskupije.

Ad 3. Osnivač Škole, odobrio je zapošljavanje spremačice na neodređeno, nepuno radno vrijeme, te osigurao sredstva za isplatu plaće i ostalih materijalnih prava. Budući da je spremačica već zaposlena na neodređeno, nepuno radno vrijeme, prijedlog je ravnateljice da se da se sukladno čl. 24. st. 4. Kolektivnog ugovora za zaposlenike u osnovnoškolskim ustanovama, imenovana zaposli na neodređeno, puno radno vrijeme, odnosno da se sklopi ugovor o radu do punog radnog vremena. Sukladno čl. 24. st. 4. za sklapanje ugovora o radu do punog radnog vremena, s osobom koja ima zasnovan radni odnos na neodređeno nepuno radno vrijeme, nije potrebno raspisivati javni natječaj.

Članovi Školskog odbora jednoglasno su prihvatili prijedlog ravnateljice.

Ad 4. Članovi Školskog odbora obaviješteni su o godišnjim i tjednim zaduženjima učitelja u školskoj godini 2021./2022. U školskoj godini 2021./2022. nema povećanja razrednih odjela.

U mirovinu dana 31. 8. 2021. odlazi učiteljica matematike, budući da imenovanoj prestaje ugovor o radu sukladno čl. 33. st. 4. Kolektivnog ugovora za zaposlenike u osnovnoškolskim ustanovama. Slijedom navedenog, ostaje upražnjeno radno mjesto te potreba za zapošljavanjem. Dana 27.08.2021. raspisan je natječaj za zasnivanje radnog odnosa na radnom mjestu učitelja matematike na neodređeno, puno radno vrijeme s uvjetom probnog rada od 2 mjeseca.

Uslijed bolovanja, odnosno rodiljnog/roditeljskog dopusta učiteljice matematike nastala je potreba za zapošljavanjem na istom radnom mjestu na određeno, nepuno (9 sati tjedno) radno vrijeme. Dana 27. 8. 2021. godine raspisan je natječaj za zasnivanje radnog odnosa na radnom mjestu učitelja matematike na određeno, nepuno radno vrijeme.

Učiteljici njemačkoga jezika dana 4. 9.2021. ističe pravo na korištenje roditeljskog dopusta. Učiteljica će nastavno koristiti pravo na neiskorišteni godišnji dopust za 2020. godinu te dio godišnjeg odmora za 2021. godinu. Uslijed povratka učiteljice prestaje ugovor o radu učitelju koji je zaposlen kao zamjena na određeno, puno radno vrijeme.

Ad 5. Članovi Školskog odbora obaviješteni su provođenju programa produženog boravka u matičnoj i područnoj školi te zapošljavanju učiteljica, kao i o zapošljavanju pomoćnika u nastavi učenicima s teškoćama u razvoju.

Sukladno projektu „Znanje za sve IV“, osnivač Škole, raspisao je javni poziv za prijavu kandidata za izvršavanje poslova pomoćnika u nastavi (4 izvršitelja/ice). Po završenoj usmenoj procjeni, intervjuu, odabrana su četiri (4) kandidati.

U školskoj godini 2021./2022. također će se organizirati jedna skupina učenika u produženom boravku u matičnoj školi te jedna skupina u područnoj školi.

Program produženog boravka će započeti od srijede, 8. rujna 2021. te će se s učiteljicama sklopiti ugovori o radu na određeno vrijeme do 60 dana.

S obzirom na broj nastavnih dana i godišnji kalendar rada, ravnateljica je predložila da petak, 19. 11. 2021. bude nenastavni dan, budući da je četvrtak, 18.11.2021. Dan sjećanja na žrtve Domovinskog rata i Dan sjećanja na žrtvu Vukovara, također nenastavni dan. Članovi Školskog odbora jednoglasno su prihvatili prijedlog ravnateljice i dali suglasnost na isti.

Elektronska (e-mail) sjednica je završila u 12:19 sati.

Zapisničar: Predsjednica Školskog odbora:

Lamia Butorac, mag. iur. Sanja Krešić, prof.